Diari Oficial de la Generalitat Valenciana


Sumari del DOGV 6383, del 25-10-2010 (2010/11673)

RESOLUCIÓ de 8 d'octubre de 2010, del conseller de Governació, com a president de l'Observatori de Dret Civil Valencià, per la qual es modifica la composició de l'Observatori esmentat.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6383

Data del DOGV
:   25-10-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/11240


Data del document
:   08-10-2010

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * Observatori de Dret Civil Valencià

RESOLUCIÓ de 8 d'octubre de 2010, del conseller de Governació, com a president de l'Observatori de Dret Civil Valencià, per la qual es modifica la composició de l'Observatori esmentat. [2010/11625]  
L'Observatori de Dret Civil Valencià va ser creat mitjançant el Decret 30/2002, de 26 de febrer, del Govern Valencià, i després de la modificació efectuada pel Decret 97/2004, d'11 de juny, del Consell, es configura com l'òrgan col·legiat assessor de la Comissió de Codificació Civil Valenciana, és a dir, un fòrum representatiu en què, amb participació de la Generalitat i de diferents institucions, organismes i entitats, s'hi debaten qüestions i eleven propostes en matèria de dret civil valencià.  
El Decret 218/2007, de 26 d'octubre, del Consell, pel qual s'aprova el Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, va modificar les funcions, l'estructura organitzativa i el règim de funcionament d'ambdós organismes.  
L'article 22.1 f) de l'esmentat Reglament, en regular la composició de l'Observatori de Dret Civil Valencià, indica que aquest òrgan l'integrarà, entre altres vocals nomenats pel president/a: «XI) Un/a representant del Consell de Cambres Oficials de Comerç, Indústria i Navegació de la Comunitat Valenciana, a proposta del seu òrgan de govern».  
El conseller de Governació, com a president de l'Observatori de Dret Civil Valencià, mitjançant una Resolució de 31 de gener de 2008, va nomenar els vocals de l'Observatori adés esmentat. I, també amb data 31 de gener de 2008, va dictar una resolució per la qual es va determinar la composició de l'Observatori de Dret Civil Valencià, resolució aquesta última que es va publicar en el Diari Oficial de la Comunitat Valenciana número 5707, de 20 de febrer d'aquell mateix any.  
Entre els vocals designats es trobava, com a representant del Consell de Cambres Oficials de Comerç, Indústria i Navegació de la Comunitat Valenciana, qui llavors n'era el president, Arturo Virosque Ruiz.  
Amb caràcter recent, per mitjà d'un escrit registrat d'entrada a la Conselleria de Governació en data 7 d'octubre de 2010, el Consell de Cambres Oficials de Comerç, Indústria i Navegació de la Comunitat Valenciana ha comunicat que, una vegada conclòs el recent procés electoral intern que s'hi ha dut a terme, es constituiren els seus nous òrgans de govern, i el Comitè Executiu, reunit el 15 de juliol d'enguany, va acordar designar el nou president, José Vicente Morata Estragués, com a representant de l'entitat a l'Observatori de Dret Civil Valencià, en substitució del Sr. Virosque Ruiz.  
La disposició final primera del Decret 218/2007 faculta el titular de la conselleria amb competència en matèria de desenrotllament estatutari, per a dictar totes les disposicions que exigisquen l'aplicació i execució d'aquest decret.  
En exercici d'aqueixa facultat i en virtut del que disposa l'article 13.1 del Decret 19/2009, de 6 de novembre, del president de la Generalitat, pel qual es determinen les conselleries en què s'organitza l'administració de la Generalitat, en relació amb l'article 5 del Decret 100/2007, de 13 de juliol, del Consell, pel qual s'aprova el Reglament Orgànic i Funcional de la Conselleria de Governació, es dicta la present resolució:  
Primer  
Cessar Arturo Virosque Ruiz com a vocal de l'Observatori de Dret Civil Valencià, i agrair-li la col·laboració prestada.  
Segon  
Nomenar José Vicente Morata Estragués com a nou vocal de l'Observatori de Dret Civil Valencià, en representació del Consell de Cambres Oficials de Comerç, Indústria i Navegació de la Comunitat Valenciana.  
Tercer  
La present resolució es publicarà en el Diari Oficial de la Comunitat Valenciana i tindrà efectes des del dia de la publicació.  
València, 8 d'octubre de 2010.- El conseller de Governació: Serafín Castellano Gómez.